钦定古今图书集成/历象汇编/庶征典/第097卷 > 《观象玩占》 > 《杂占火灾》
## 钦定古今图书集成/历象汇编/庶征典/第097卷 > 《观象玩占》 > 《杂占火灾》

天下火焚烧，是谓大殃；民人逃亡，莫知其乡。

天火烧国郭门，其地有谋将发兵。

天火烧邑城门，其邑围。

“天火荐烧民舍”，大兵方起。

天火烧山阜，民不安其居。

天火烧野五谷，国将亡。

天火烧木，大奸兵起，六月降霜。

天火烧牛马，其邑有屠裂，

天火烧宗庙社稷，国将亡。

“天下火音如雷鼓”，臣下有谋，国君凶。